તેમના ભાઈએ લેખિતમાં ‘અવસાન પામે ત્યારે જાણ કરજો’ એવું અમને લખી મોકલ્યું છે એવું જણાવતાં જિતુ પંચાલે ઉમેર્યું હતું કે ‘કીર્તિભાઈને મળ્યા બાદ અમે તેમના ભાઈને ફોન કર્યો હતો, પણ તેમણે તેઓ આર્થિક રીતે નબળા હોવાથી કીર્તિભાઈની જવાબદારી અમે લઈશું નહીં એવું કહ્યું હતું. પત્રમાં તેમણે લખ્યું હતું કે ભાઈનું મૃત્યુ થાય ત્યારે જાણ કરશો તો અમારા પરિવારના સભ્યો આવીને ઊભા રહેશે. એ વાંચીને અમને ખૂબ નવાઈ લાગી હતી. મુલુંડમાં રહેતા દિનેશ, જસવંતભાઈ, શ્રીકાન્ત, ભરત, જિતેન્દ્ર, રમેશ, ધર્મેશ, દીપક અને હું એમ અમે બધા પંચાલભાઈઓએ કીર્તિભાઈની જવાબદારી લીધી છે. તેમને ફરી ક્યારેય રોડ પર નહીં જવા દઈએ એવો મક્કમ નિર્ણય પણ અમે કર્યો છે.’